Trelis/gawiki huggingface dataset:
Antóin de Brún. Duine spóirt Éireannach is ea Antóin de Brún, nó "Tony Browne" mar atá aithne níos fearr air as Béarla. Is iománaí rathúil é a imríonn leis a chumann áitiúil Cnoc Sióin i gContae Phort Láirge agus le foireann idirchontae Phort Láirge. 
Tá trí ghradam All-Star buaite aige, agus roghnaíodh é mar Iománaí na Bliana don bhliain 1998.
Eoghan Ó Tuairisc. File, drámadóir, úrscéalaí agus criticeoir nótáilte ab ea Eoghan Ó Tuairisc nó Eugene Rutherford Watters (3 Aibreán 1919 i m Béal Átha na Sluaighe - 24 Lúnasa 1982). Is iad an dá úrscéal stairiúla - "L'Attaque", a thugann cur síos ar imeachtaí Bhliain na bhFrancach i Maigh Eo, agus "Dé Luain", ina bpléitear Éirí Amach na Cásca - is mó a thuill cáil d'Eoghan Ó Tuairisc i measc lucht na Gaeilge.
Saol.
Bhí a athair, Thomas Watters, sna Connaught Rangers. Gortaíodh ag an Somme é. Bhí gnó tacsaí aige i ndiaidh an chogaidh. Scéalaí maith ba ea é 
Fuair Eoghan Ó Tuairisc a chuid oideachais i gColáiste Ghearrbhaile i mBéal Átha na Sluaighe. Trí Ghaeilge a dhéantaí na scrúduithe go léir ann. 
D'fhreastail sé ar Choláiste Phádraig i nDroim Conrach, ó 1939 go 1945, agus bhain sé amach dioplóma san oideachas. Bhí sé ina mhúinteoir i bhFionnghlas, ó 1940 go dtí 1960. 
I rith na hÉigeandála 1940-45, chaitheadh sé an chuid is mó dá laethanta saoire samhraidh mar oifigeach coimisiúnta san arm. 
Sa bhliain 1947, bhain sé amach céim M.A. i litríocht an Bhéarla i gColáiste Ollscoile Bhaile Átha Cliath. 
Sa bhliain 1960, d'éirigh sé as a phost i bhFionnghlas le bheith ina scríbhneoir lánaimseartha agus bhí ganntanas ioncaim ag cur air go síoraí. 
Bhí sé ina eagarthóir ar "Feasta", iris Chonradh na Gaeilge, sna blianta 1962-1965. 
Fuair sé bás tobann; bhuail taom croí é ar 24 Lúnasa 1982, in aois 63 dó.
Scríbhneoireacht.
Scríobh sé lear mór ábhair, idir Bhéarla agus Ghaeilge: aistí, filíocht, drámaí agus úrscéalta. Anuas go 1960 b’fhéidir gurbh i mBéarla agus faoina ainm Eugene Watters is mó a bhíodh sé ag scríobh. 
Ba é "Murder in Three Moves" a chéad shaothar mór le rá (1960). Ina dhiaidh sin foilsíodh "L'Attaque" (as Gaeilge) agus "Week-End". 
Is iad an dá úrscéal stairiúla - "L'Attaque (1962)," a thugann cur síos ar imeachtaí Bhliain na bhFrancach i Maigh Eo, agus "Dé Luain (1966)," ina bpléitear Éirí Amach na Cásca - is mó a thuill a cháil dó i measc lucht na Gaeilge.
Tomás Mac Curtáin. Polaiteoir Éireannach de chuid Shinn Féin agus Ard-Mhéara Chorcaí ab ea Tomás Mac Curtáin (20 Márta 1884 - 20 Márta 1920), a bhí maraithe ag baill de Chonstáblacht Ríoga na hÉireann le linn an gCogadh Angla-Éireannach. 
Cúlra.
Ag tús na 20ú haoise, bhí an leasainm "Loyal Cork" ar Chorcaigh de bharr dea-chaidrimh idir an Chontae agus an Bhreatain. Ach ní raibh gach éinne sásta. Tar éis Éirí Amach 1916, tháinig athrú mór ar an scéal. agus faoi thús 1920, bhí ollbhua ag Sinn Féin sa toghchán áitiúil, agus iad anois i gceannas ar Bhardas Chorcaí. 
Den chéad air, bhí brat na Poblachta in airde ar Halla na Cathrach, agus toghadh an Poblachtánach, Tomás Mac Curtáin mar Ardmhéara. Thosaigh foréigean idir Óglaigh na hÉireann agus na Dúchrónaigh (ceaptha mar phóilíní, ní raibh meas madra acu ar na hÉireannaigh).
Iarmhairtí.
Chuir an eachtra míchlúiteach seo uafás ar mhuintir na tíre, agus ag an ionchoisne fritheadh David Lloyd George agus an Cigire Ceantair Swanzy ciontach as dúnmharú toiliúil. 
Lámhach an tIRA Swanzy ní ba dhéanaí ar an 22 Lúnasa, 1920 i Lios na gCearrbhach, Contae Aontroma.
Mainistir Eimhín. Baile in Éirinn is ea Mainistir Eimhín. Tá an baile suite i gContae Chill Dara i gCúige Laighean. De réir an daonáirimh bhí 3017 duine ina gcónaí ann sa bhliain 2006. Is iomaí droichead atá sa bhaile agus tá an Chanáil Mhór ann freisin. Mar sin, tugtar 'an Veinéis Éireannach' ar Mhainistir Eimhín uaireanta.
Christie Hennessy. Cumadóir agus amhránaí as Ciarraí ab ea Christie Hennessy (19 Samhain 1945 – 11 Nollaig 2007), a rugadh leis an ainm Edward Christopher Ross i dTrá Lí, Contae Chiarraí. 
Sheinn sé ceol traidisiúnta mar cheoltóir aonair, agus scríobh sé roinnt amhrán rathúil do cheoltóirí eile, mar shampla 
Cailleadh i Londain é, de bharr mhéisitéilióma agus aispeastóise, galair a phioc sé suas agus é ag obair ar na láithreáin tógála ina óige.
Bette Midler. Is ceoltóir agus ban-aisteoir Meiriceánach í Bette Midler (a rugadh ar an 1 Nollaig, 1945).
Sheryl Crow. Is amhránaí agus scríbhneoir amhráin Meiriceánach í Sheryl Crow (a rugadh ar an 11 Feabhra, 1962).
Jonathan Rhys Meyers. Is aisteoir Éireannach é Jonathan Rhys Meyers (a rugadh ar an 27 Iúil, 1977), a bhfuil clú air mar gheall ar a cuid rólanna sna sraitheanna teilifíse "Elvis" agus "The Tudors".
Claudia Schiffer. Is mainicín agus ban-aisteoir Gearmánach í Claudia Schiffer (a rugadh ar an 25 Lúnasa 1970). Bhí clú agus cáil dhomhanda uirthi sna 1990í. Deir "Forbes" gur fiú £38 milliún í.
Brigitte Bardot. Is ban-aisteoir agus mainicín Francach í Brigitte Bardot (a rugadh ar an 28 Meán Fómhair 1934). Bhí cáil dhomhanda uirthi sna 1950í agus 1960í de bharr a cuid scannán agus a híomhá ghnéasúil. 
Is feachtasóir ar son chearta ainmhithe Bardot le fada an lá. Is veigeán í agus creideann sí nár cheart úsáid a bhaint as an aon rud a thagann ó ainmhithe.
Agus i ag dul in aois, d'éirigh Bardot go mór i bhfách leis an eite dheas agus bhí a cuid tuairimí ag tarraingt conspóide uirthi féin uaireanta.
Armia Krajowa.  
Ba é Armia Krajowa, nó "An tArm Intíre", an ghluaiseacht frithbheartaíochta ba mhó sa Pholainn i rith an Dara Cogadh Domhanda. Ba é "Związek Walki Zbrojnej" ("Aontas na Gleice Armtha") ba chéadsíol leis an Arm Intíre, agus fuair sé an t-ainm nua i Mí Feabhra 1942. Ina dhiaidh sin, chuaigh an chuid ba mhó de na gluaiseachtaí frithbheartaíochta leis an Arm Intíre. D'fhan an tArm dílis don rialtas "émigré" i Sasana, agus is gnách dearcadh air mar arm na Polainne Rúnda i rith an chogaidh. Is deacair a rá cé mhéad treallchogaithe a bhí ann ar fad, ach is dócha go raibh líon na saighdiúirí rúnda seo idir 200,000 agus 600,000. Scoireadh an tArm Intíre ar an 20 Eanáir 1945, nuair a bhí an chuid ba mhó de na Gearmánaigh bailithe leo agus iad ag teitheadh roimh an Arm Sóivéadach.
Ba é an "Kotwica" suaitheantas agus siombail an Airm. Siombail is ea é atá ag breathnú cosúil le hancaire ("kotwica" as Polainnis), agus í curtha le chéile as na litreacha P agus W a sheasann do na focail "Polska Walcząca" - "An Pholainn ag Troid".
Revolutionary Road. Scannán ón bhliain 2009 is ea Revolutionary Road.
Watchmen (scannán). Scannán ón bhliain 2009 is ea Watchmen.
Dacár. Príomhchathair agus cathair is mó na Seineagáile is ea Dacár. Tá an chathair suite in iarthar na tíre ar chósta Atlantach na Seineagáile. Tá breis is 1,000,000 duine ina gcónaí i gcathair Dhacár, agus tá 2,450,000 duine ina gcónaí san achar cathrach.
V for Vendetta (scannán). Scannán ón bhliain 2006 is ea V for Vendetta.
Quantum of Solace. Scannán ón bhliain 2008 is ea Quantum of Solace.
Grace Kelly. Ban-aisteoir Meiriceánach agus réalta faisin ba ea Grace Patricia Kelly (), nó níos déanaí Grace, Banphrionsa Mhonacó, de phór Éireannach (12 Samhain, 1929 – 14 Meán Fómhair, 1982). Bhí Grace Kelly ar dhuine de na haisteoirí ba cháiliúla le linn ré órga Hollywood.
Saol.
Tháinig seanathair Grace as Baile Uí Fhiacháin, i gContae Mhaigh Eo. Chuaigh John Henry Kelly ar imirce chuig Philadelphia Mheiriceá in 1867. D’éirigh le Jack Kelly, athair Grace, trí bhonn Oilimpeacha a chrochadh leis dá ghaiscí rámhaíochta in 1920 agus 1924. Bhí a dhóthain de mhaoin an tsaoil aige rud a d’fhág saol sócúil ag Grace. 
Hollywood.
Sna 1950idí, d'oibrigh Kelly ar an stáitse agus i scannáin de chuid Hollywood. Sa bhliain 1955, bronnadh Oscar dá ról sa "The Country Girl," agus í i mbarr a réime gairmiúla. Bhí sí le feiscint ar scáileán taobh le leithéidí Gary Cooper, Clark Gable, Cary Grant, agus Bing Crosby agus bhí leithéidí Alfred Hitchcock agus John Ford mar stiúrthóirí aici. 
Bhí a saol aisteoireachta in airde láin nuair a phós sí an Prionsa Rainier ó Phrionsacht Mhonacó in 1956. 
Pósadh.
In 1955, d’eagraigh Paris Match deis fótagrafaíochta do Grace Kelly leis an bPrionsa Rainier ag an bPálás Ríoga in Monte Carlo. Níor aontaigh an bheirt a bhí i gceist leis ach go drogallach, is cosúil. Níor thúisce le chéile iad ná go raibh siad pósta.
Rinne an Phrionsa Rainier aistear chuig na Stáit Aontaithe i mí na Nollag – ar chúiseanna leighis, mar dhea – inar chaith sé an Nollaig le muintir Uí Cheallaigh agus inar iarr sé ar Grace é a phósadh. Ansin d'fhill Grace go Monacó san earrach dár gcionn chun pósadh. Phós sí Prionsa Mhonacó, Rainier III, ar 19 Aibreán 1956 agus d'fhág sí Hollywood.
Chaith Grace Kelly an chuid eile dá saol i Monacó. 
Saol pósta 
Bhí triúr páiste ag Grace Kelly: an prionsa Albert agus na banphrionsaí Caroline agus Stéphanie.
Fuair Grace Kelly bás de bharr stróc agus í ag tiomáint, ar an 14 Meán Fómhair 1982, tubaiste a fhágann greanta i scioból samhlaíochta an phobail í mar an duine óg álainn.
Grace in Éirinn.
Bhí Grace Kelly an-mhórtasach as a dúchas Éireannach. Mar shampla bhunaigh sí leabharlann Éireannach. Thug sí cúpla cuairt ar Éireann sna 1960dí agus na 1970idí (thug  an Lánúin Ríoga cuairt stáit ar Éirinn don chéad uair sa bhliain 1961).
Chabhraigh Grace Kelly go mór saol an fhaisin in Éirinn a chur chun cinn nuair a chaith sí geansaí Árann i bpictiúir di féin faoi theas na gréine ar luamh ar an Meánmhuir, pictiúr a bhí ar chlúdach na hirise Vogue i lár na 1950idí.  
Bhí Albert II i measc an phobail i mBaile Uí Fhiacháin i gcontae Mhaigh Eo mí na Márta 2023 nuair a nochtadh dealbh in ómós dá mháthair.
Tionchar.
Chuir an AFI ("Institiúid Scannáin Mheiriceá") Kelly in airde ag #13 i measc na mbanréaltaí scannáin is fearr a bhí ann riamh.
Tháinig mac le Grace Kelly, Ailbhe II (Albert Alexandre Louis Pierre Grimaldi), i gcomharbas ar a athair Rainier III sa bhliain 2005.
Katharine Hepburn. Ban-aisteoir Meiriceánach ab ea Katharine Houghton Hepburn (12 Bealtaine, 1907 - 29 Meitheamh, 2003). Bhí níos mó gradam Oscar bainte amach ag Hepburn ná aon aisteoir eile. Bhí seasca bliain caite aici ar an scáileán mór agus clú agus cáil uirthi dá bharr a pearsantacht láidir. 
Saol.
Mar pháiste bhí sí ina cónaí i Connecticut, agus thosaigh sí ag aisteoireacht nuair a bhí sí ag freastal ar an ollscoil. 
Tar éis tréimhse a chaitheamh ar an stáitse, d'éirigh léi Gradaim an Acadaimh a bhaint amach dá ról ina tríú phictúir "Morning Glory" sa bhliain 1933. Ach foraor, tar éis é seo, níor éirigh rómhaith lena scannáin ar feadh tamaill. Ach bean cliste a bhí inti, agus nuair a cheannaigh sí "The Philadelphia Story" díol siad é ar an gcoinníoll go raibh sí chun a bheith mar an bpríomhaisteoir sa scannán. D'éirigh thar barr leis an scannán, agus rinneadh ceolchoirm as (an scannán "High Society)".
Bhuaigh sí trí Oscar eile le haghaidh "Guess Who's Coming to Dinner" (1967), "The Lion in Winter" (1968) agus "On Golden Pond" (1981). 
Thosaigh sí ag déanamh scannáin teilifíse sna 70dí, agus lean sí a dhéanamh iad go dtí a blianta deireanacha. Rinne sí a scannán deireanach sa bhliain 1994. 
Bás.
Tar éis tréimhse gan obair agus lena sláinte ag ísliú, fuair Hepburn bás i 2003 in aois 96 di. Bhuaigh Cate Blanchett Gradaim an Acadaimh dá bharr a ról mar Katharine Hepburn sa scannán "The Aviator", faoi saol Howard Hughes (Leonardo DiCaprio).
Kim Basinger. Is aisteoir í Kim Basinger (a rugadh ar an 8ú Nollaig, 1953), a raibh an-rath uirthi i scannáin Hollywood sna 1980í agus sna 1990í, i ndiaidh di seal a chaitheamh mar mhainicín fhaisean.
Bhí sí pósta leis an aisteoir cáiliúil Alec Baldwin ar feadh naoi mbliana, agus stádas ard acu mar lánúin i Hollywood. Bhí iníon amháin acu, darbh ainm, Ireland.
Gradaim agus ainmniúcháin.
Tá 9 ngradam buaite ag Basinger. Tá 29 ainmniúchán faighte aici.
Patrice de Mac Mahon. Ba é Marie Edme Patrice Maurice de Mac-Mahon (13 Meitheamh 1808 - 17 Deireadh Fómhair 1893) Uachtarán na Fraince idir 1873 agus 1879. Throid sé in aghaidh na Prúise sa bhliain 1870. Rinneadh Uachtarán na Fraince de i ndiaidh an chogaidh.
The Fratellis. Is banna ceoil Albanach é The Fratellis. Tá dhá albam acu: "Costello Music" (2006) agus "Here We Stand" (2008).
In Bruges. Scannán ón bhliain 2008 is ea In Bruges.
Vincent Auriol.  
B'é Jules-Vincent Auriol (27 Lúnasa 1884 - 1 Eanáir 1966) Uachtarán na Fraince idir 1947 agus 1954.
Bella Swan. Is carachtar ficseanúil í Isabella "Bella" Marie Swan (13 Meán Fómhair, 1987 a rugadh í) sa tsraith leabhar Twilight.
Ron Weasley. Carachtar draíodóir ficseanúil a chruthaigh an scríbhneoir Sasanach, J. K. Rowling, is ea Ronald Bilius "Ron" Weasley.
Jorge Luis Borges. Scríbhneoir scéalta fantaisíochta ón Airgintín ab ea Jorge Francisco Isidoro Luis Borges Acevedo, nó Jorge Luis Borges , mar a shínigh sé a chuid scéalta. Tháinig sé chun saoil i mBuenos Aires ar an 24 Lúnasa 1899, agus cailleadh sa Ghinéiv é ar an 14 Meitheamh 1986. Tógadh go dátheangach é le Béarla agus le Spáinnis araon. Sa bhliain 1914, d'aistrigh an teaghlach go dtí an Eilvéis, agus chuaigh sé ar scoil ansin. Ina dhiaidh sin, thug siad turas ar fud na Spáinne. D'fhill Borges go dtí an Airgintín sa bhliain 1921, agus ansin, thosaigh sé ag scríobh. Tháinig an chéad chúpla scéal leis i gcló ar irisí de chuid lucht leanúna an osréalachais. Chuaigh sé le leabharlannaíocht mar shlí bheatha. Nuair a tháinig Juan Perón i gcumhacht san Airgintín, b'éigean do Borges post an leabharlannaí a fhágáil agus cur suas le géarleanúint pholaitiúil. Bhí sé ábalta, áfach, léachtanna a thabhairt go poiblí.
Nuair a bhí sé ag druidim chun cnagaoise, chaill sé radharc a shúl de dheasca galar oidhreachtúil. Sa bhliain 1955, ceapadh ina stiúrthóir ar Leabharlann Náisiúnta na hAirgintíne é, agus rinneadh Ollamh le Litríocht de in Ollscoil Buenos Aires. Sa bhliain 1961, bhain sé amach clú agus cáil ar fud an domhain, nuair a bronnadh "Prix Formentor", duais idirnáisiúnta na bhfoilsitheoirí, air. Ansin, cuireadh a lán teangacha ar a chuid saothar, agus foilsíodh iad sna Stáit Aontaithe agus ar fud na hEorpa.
Nana Mouskouri. Is ceoltóir í Nana Mouskouri (Gréigis: Nάνα Μούσχουρη), rugadh Ioanna Mouskouri (Gréigis: Ιωάννα Μούσχουρη) ar 13 Deireadh Fómhair 1934, in Chania, Crete, An Ghréig, a tá breis is 300 milliún ceirnín díolta aici. Is duine de na ceoltóirí is rathúla ar domhain í. Tugadh Nana uirthi i dteannta a cairde agus a clann ó bhí sí óg. Tá amhráin taifeadta i dteangacha éagsúla; an Ghréigis, Fraincis, Béarla, Gearmáinis, Ollainnis, Iodáilis, Spáinnis agus Breatnais ina measc. 
Saol.
Bhí cónaí ar theaghlach Mouskouri in Chania, Crete, ina raibh a hathair, Constantine, ina samhailfhadaitheoir scannáin. Bhí a máthair, Alice ina ban-uiséir sa phictiúrlann céanna. Nuair a bhí Nana trí bliana d'aois, bhog a hathair an teaghlach go dtí an Aithin. D'oibrigh teaghlach Mouskouri go hiontach crua le Nana agus a dheirfiúr is sine, Jenny, a chuir chuig Athens Conservatoire. Thaispeáin Mouskouri bua mór ceoil agus í sé bliana d'aois. Áfach, bhí cuma níos fearr ar an scéal ag Jenny ag an am.
Agus í dhá bhliain déag d'aois, thosaigh Nana ag éisteacht go minic le Frank Sinatra, Ella Fitzgerald, Billie Holiday, agus Édith Piaf ar an raidió.
Thosaigh Nana ag ceol i gclubanna oíche á baint úsáid mhór as ceol Ella Fitzgerald. I 1957, thaifead sí a céad amhrán, "Fascination", i nGréigis agus i mBéarla. I 1958 bhuail Nana le Manos Hadjidakis. Bhí suim mhór ag Hadjidakis i nguth aitheanta Nana, agus shocair sé amhráin a scríobh di. I 1959 rinne Mouskouri "Kapou Iparchi I Agapi Mou", amhrán de chuid Hadjidakis a thaifeadadh (comh-scríofa ag ab bhfile Nikos Gatsos) ag oirniú Fhéile Cheoil na Gréige. Bhí an bua ag an amhrán sa chomórtas agus cuireadh tús le rath agus aitheantas Mouskouri. 
Ag Féile Cheoil na Gréige i 1960, cheol Nana dhá amhrán eile de chuid Hadjidakis; "Timoria" agus "Kiparissaki". Tugadh an chéad duais don dá amhrán. Cheol Mouskouri amhrán Kostas Yannidis, "Xypna Agapi Mou", ag Féile Amhránaíochta na Meánmhuirí a bhí ar siúl don bhliain sin i mBarcelona. Bronnadh an chéad duais ar an amhrán agus shínigh sí conradh le Philips-Fontana, suite i bPáras.
I 1961, rinne Mouskouri fuaimrian a taifeadadh do scannán Gearmánach faoin Ghréig. De thairbhe, rinneadh singil Gearmáinis lainseáil, "Weiße Rosen aus Athen" ("White Roses from Athens"). Rinneadh na focail a chur le fonn de chuid Hadjidakis. Bhí an singil an-rathúil, agus dhíol sé breis is milliún cóip sa Ghearmáin. Aistríodh na hamhráin go teangacha eile. Is ceann de príomh-amhráin Mouskouri é, fiú sa lá atá inniu ann.
Saol teaghlaigh.
Phós Mouskouri Yorgos Petsilas in 1961. Tá dhá pháiste acu, mac, Nicolas a rugadh ar 13 Feabhra 1968 agus iníon, Hélène, leasainmnithe Lenou, a rugadh ar 6 Iúil 1970. I 1974, scar Mouskouri agus Petsilas. I 1975, colscaraíodh iad go hoifigiúil.
Tá cónaí ar Mouskouri san Eilvéis lena dara fear céile, André Chapelle, a phós sí ar 13 Eanáir 2003.
Edward Cullen (Twilight). Is carachtar cumtha é Edward Cullen (20 Meitheamh, 1901 a rugadh é) sa tsraith leabhar Twilight.
Emma Watson. Ban-aisteoir Sasanach is ea Emma Charlotte Duerre Watson (15 Aibreán 1990 a rugadh í).
Luathshaol.
Is as Sasana iad a thuismitheoirí. Jacqueline Lusby is ainm dá máthair agus Chris Watson is ainm dá hathair. 
Rugadh Emma Watson i bPáras na Fraince. Bhog sí go hOxfordshire nuair a bhí sí cúig bliana d’aois. Chuaigh sí go Scoil Headington. 
Aisteoireacht.
I 1999, bhí an pháirt Hermione Granger aici sa scannán Harry Potter. Fuair sí gradaim go leor níos déanaí:
Ó shin, ghlac Emma Watson páirt sa scannáin ‘Perks of Being a Walflower’, ‘Bling Ring’, ‘Noah’ agus "Beauty and the Beast" i 2017.
Oideachas.
D’fhreastail sí ar Ollscoil Brown in Rhode Island, sna Stáit Aontaithe (agus ar Worcester College, Ollscoil Oxford, ar feadh tamaill). Fuair sí céim i litríocht i mBealtaine 2014.
Saol.
Bhí sí ina mainicín do "Burberry" sa bhliain 2009.
Is "Goodwill Ambassador" leis na Náisiún Aontaithe í Emma Watson.
Clint Eastwood. Is aisteoir agus stiúrthóir scannáin é Clint Eastwood a rugadh ar an 31 Bealtaine 1930) agus a bhfuil an clú is mó air mar gheall ar a charachtar íocónach sa scannán "Dirty Harry".
Baile Mhic Íre. Sráidbhaile beag in Éirinn is ea Baile Mhic Íre. Tá an baile suite in iardheisceart na tíre i ngleann an tSuláin i gContae Chorcaí, ar an bpríomhbhóthar N22 i ngar do Chontae Chiarraí. Cuid de Gaeltacht Mhúscraí is ea Baile Mhic Íre. 
Tá an Garden View Hostel agus Norville House suite ann. Is tábhairní sa bhaile iad Tigh Uí Chonaill agus Tigh Uí Scanaill. Is féidir tobar beannaithe agus dumha adhlactha Naoimh Gobnatan a fheiceáil idir Baile Mhic Íre agus Baile Bhuirne.
Hutchinson (Kansas). Is í Hutchinson príomhbhaile Contae Reno, Kansas, Stáit Aontaithe Mheiriceá, agus é ar an gcathair is mó ann freisin. Tá an chathair suite 63 chiliméadar (39 míle) thiar thuaidh ó Wichita cois Arkansas. An leasainm a thugtar ar Hutchinson ná "The Salt City" (Cathair an tSalainn).
Cléire. Oileán is ea Cléire nó Oileán Chléire i ngar do Chontae Chorcaí in Éirinn. Tá breis is 100 duine ina gcónaí ar an oileán. Gaeltacht oifigiúil is ea é.
Is é Oileán Chléire, atá 3 mhíle ar fhaid agus míle ar leithead, an t-oileán is faide ó dheas in Éirinn a bhfuil cónaí ann. Tá sé 8 míle amach ó chósta Iarthar Chorcaí. Tá Carraig Aonair léi féin 3 mhíle siar ón oileán. Síneann Carn Uí Néid, an pointe is faide ó dheas ar an mórthír, siar ó thuaidh. Chothaigh AerachAiteachGaelach nasc le pobal an oileáin nuair a d'eagraigh Ruairí Ó Donnabháin agus a chomhghleacaithe Bród Chléire 2023, an chéad fhéile LADTAIÉ+ ar an oileán.
Gaeilge Chléire.
Is féidir staidéar a dhéanamh ar chanúint an oileáin sa leabhar "Seanchas Chléire" le Conchúr Ó Síocháin agus sa leabhar "Céad Fáilte go Cléire". Ceann de na shean-dírbheathaisnéisí Gaeltachta é an chéad cheann acu, agus cnuasach béaloidis ón oileán an dara ceann acu.
Daonáireamh 2011.
De réir daonáireamh Poblacht na hÉireann 2011 tá cónaí ar 124 (fir, 63; mná, 61) duine ar oileán Chléire. Dúirt 88 duine (74.6% den daonra trí mbliana d'aois nó níos aosta) go raibh an Ghaelainn acu. Dúirt 40 duine (33.6%) go n-úsáidfidís an Ghaelainn go laethúil lasmuigh den chóras oideachais.
Portland, Oregon. Is cathair í Portland atá suite in iarthuaisceart na Stát Aontaithe in aice le comhchumair na naibhneacha Willamette agus Columbia. Is é Portland suíomh Chontae Multnomah, Oregon.
Tá an fairsinge máguaird na cathrach seo suntasach mar gheall ar phleanáil láidir na húsáide talún chomh maith leis an infheistíocht an iarnróid éadrom. Aithnítear de bharr an tionscail mhicreaghrúdlainne é.
Grúinse. Is éard atá i gceist le grúinse nó ceol grúinse (nó uaireanta feictear an téarma Fuaim Seattle sna meáin) ná fosheánra rac-malartaigh a tháinig ar an bhfód i lár na 1980idí i stát Washington in iarthuaisceart Stáit Aontaithe Mheiriceá, agus an réigiún mórthimpeall Seattle ach go háirithe. Meascann grúinse fuaimeanna ó phunc-rac, miotal trom agus rac neamhspleách le chéile, chun stíl nua a chruthú atá lán le giotáir troma agus a bhraitheann go mór ar an gcodarsnacht a chruthaítear le hathruithe tobann sa cheol. De ghnáth, bíonn frustrachas agus fuarchúis le cloisteáil sna liricí.
Thosaigh grúinse ag forbairt timpeall Sub Pop, lipéad ceoil neamhspleách ag deireadh na hochtóidí. Tháinig borradh mór i rath tráchtála an ghrúinse ag tús na 1990idí, le cabhair ó na ceirníní móra "Nevermind" le Nirvana agus "Ten" le Pearl Jam. An toradh a bhí ann ná fás mór i gcáil an rac-malartaigh, agus bhí grúinse ar an seánra den rac-cheol ba chlúití ag an am.
Ní raibh a lán de na bannaí ar a gcompord leis an borradh seo, áfach, agus dhiúltaigh cuid acu é go borb. Cé go raibh an chuid is mó de na bannaí seo imithe ag deireadh na mílaoise, maireann a dtionchar fós sa rac-cheol nua-aimseartha. 
Bunús an fhocail.
Creidtear go dtagann an focal Béarla "grunge" ón aidiacht "grungy", béarlagair Meiriceánach a chiallaíonn "salach" nó "cáidheach". Glactar leis inniu gurb é Mark Arm (amhránaí le Green River agus níos déanaí Mudhoney) an chéad duine chun úsáid a bhaint as an focal chun cur síos a dhéanamh ar an saghas ceoil seo, agus é ag déanamh trácht ar cheol a bhanna mar "pure grunge" i litir a fhoilsíodh san iris Desperate Times. B'é Bruce Pavitt ó Sub Pop a chuir an téarma i mbéal an phobail go forleathan timpeall 1987-88, agus é ag díoladh ceoil Green River. Tar éis tamaill, thosaigh daoine ag tabhairt "grúinse" ar an seánra nua seo.
Tréithí.
Go minic, úsáidtear fuaim ghiotár atá salach le leibhéal ard saofa, agus aischothú ag teacht ó na haimplitheoirí. Athraítear fuaim an ghiotáir go tobann le troitheáin, cleas a ndéantar chun codarsnacht a cruthú. Cé go meascann grúinse punc-rac crua agus miotal trom le chéile, is minic a chuireann bannaí éagsúla an bhéim ar cheann amháin acu. Bíonn fuaim lom agus borb, mar atá sa phunc-rac, ach ar an taobh eile bíonn luas mall, armóiní díshondacha agus ionstraimíocht casta mar atá sa mhiotal trom.
Eoin Liostún. Peileadóir Éireannach a bhain cáil amach le foireann sinsir Chiarraí idir na 1970idí agus na 1990idí is ea Eoin Liostún, nó Eoin Liston as Béarla, a rugadh ar an 16 Deireadh Fómhair 1957 i mBaile an Bhuinneánaigh, Contae Chiarraí. "The Bomber" (an Buamadóir) a thugtaí ar fhear na féasóige sin.
Cuimhnítear é mar dhuine de laochra peile na Ríochta, imreoir cáiliúil a bhain amach gach duais atá le fáil sa spórt. Peileadóir an-ard a bhí ann, ach bhí scil aige chomh maith agus níor bhraith sé ar an mbuntáiste seo ar fad.
Karl XII. Rí na Sualainne ab ea Karl XII ó 1697 go 1718. Tháinig sé i gcoróin nuair nach raibh sé ach cúig mbliana déag d'aois. Bhuaigh sé ar Pheadar Mór na Rúise ag Cath Narva sa bhliain 1700, ach chaill sé Cath Poltava sa bhliain 1709. Ina dhiaidh sin, tháinig deireadh le hImpireacht na Sualainne.